
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti 16.09.2009               

Pl-x  386 /2009                     


AVIZ
asupra Proiectului de Lege pentru modificarea lit.b) a art. 29 din Legea pomiculturii nr. 348/2003
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru lit. b) a art. 29 din Legea pomiculturii nr. 348/2003, trimis cu adresa nr. Pl x 386 din 7 septembrie 2009 şi înregistrată cu nr. 31/771 din 8 septembrie 2009.

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a adoptat proiectul de lege la data de 2 septembrie 2009.
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din  16 septembrie 2009.
Proiectul de lege are ca obiect de reglementare modificarea lit. b) a art. 29 din Legea pomiculturii nr. 348/2003, în sensul sancţionării contravenţionale a nerespectării prevederilor art. 20 privind obligativitatea consemnării în documentele fiscale şi/sau avizele de expediţie, emise de producător sau comerciant, a calităţii şi conformităţii cu standardele de comercializare, pentru fructele proaspete destinate consumului uman, precum şi a celor destinate prelucrării industriale..
Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ nr. 340 din 14.04.2009 şi punctul de vedere al Guvernului transmis prin adresa nr. 1067 din 27.04.2009 prin care susţine adoptarea proiectului de lege.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a acestei iniţiative legislative.
În raport de obiectul şi conţinutul reglementării,  proiectul de lege face parte din categoria legilor ordinare. 
PREŞEDINTE,                        




SECRETAR,

 Daniel BUDA              




Gabriel ANDRONACHE
  Consilier, 
Iuliana Fuiorea

